Tasio

Tasio 1984 urtean eginiko euskal filma da. Montxo Armendarizek egin zuen Eusko Jaurlaritza, ETB eta TVEren laguntzarekin.

 Sinopsia 
Lokiz mendilerroaren magalean dagoen herri batean osasuntsu eta zoriontsu hazten den haurra da Tasio. Zortzi urterekin, familiaren beharrak tarteko, mendian hasi behar du lanean, aitak egiten dituen txondorretan laguntzen. Hamalau urterekin ikazkina egin da eta handik gutxira Paulina ezagutu, bere bizitzako emakumea dena. Nahiz eta garai hartako zirkunstantziek gizonak lan finko batera egokitzera eta herrietatik hirietara emigratzera behartzen dituzten, Tasiok nahiago du bere askatasuna mantendu eta mendian bizi, bakardaderik handienean.

Filma benetako pertsonaia baten bizitzan oinarritua da: Anastasio Otxoa Ruiz Tasio, ikazkin askea eta ezkutuko ehiztaria, 1916an Zuñigan jaioa eta 1989an Berrotzako Valderrota mendian hil zena.

 Pertsonaiak 
 Jose Mari Asin: Tasioren laguna
 Patxi Biskert: Tasio heldua
 Enrique Goikoetxea: Tasioren aita
 Paco Hernandez: Goardia Zibilaren kaboa
 Amaia Lasa: Paulina
 Natxo Martinez: Tasioren anaia
 Garikoitz Mendigutxia: Tasio umea
 Miguel Rellan: apaiza
 Paco Sagarzazu: basozaina
 Isidro Jose Solano: Tasio gaztea
 Elena Uriz Etxaleku: Tasioren ama

 Ezaugarri teknikoak 
ZuzendaritzaMontxo ArmendarizGidoiaMontxo Armendariz eta Marisa IbarraEkoizleaElias Kerejeta eta Primitivo AlvaroMusikaAngel IllarramendiArgazkilariakJosé Luis AlcaineEdizioaPablo González del Amo, Esperanza Cobos eta Josefa FerréApainketaGerardo Vera eta Julio EstebanEfektu bereziakIgnacio Gómez, Antonio Molina eta Alberto Nombela Núñez

 Erreferentziak 

 Kanpo estekak 
 Webgunea imdb.com
 Euskadiko Filmategia
 Filmari buruzko iritzi artikulua Argia astekarian
 Guaixe aldizkaria: 25 urte eta gero, Tasio gogoan

Kategoria:Espainiako filmak
Kategoria:Euskal Herriko filmak
Kategoria:Nafarroa Garaian girotutako filmak
Kategoria:Patxi Biskertek antzeztutako filmak